
R E F E R A T   D E   A P R O B A R E
privind aprobarea Documentației tehnico-economice și a Devizului general pentru obiectivul de investiții "DESFIINȚARE SERĂ CALDĂ CU INSTALAȚII AFERENTE”


Construcția identificată conform Cărții Funciare nr. 64270 Brad, situată în intravilanul municipiul Brad, strada Ardealului, județul Hunedoara, cu o suprafață construită de 5.000 mp., este proprietatea privată a Municipiului Brad, având categoria de folosință „seră caldă cu instalații aferente”.
În prezent, construcția este nefuncțională, instalațiile interioare fiind dezafectate, iar întregul ansamblu se află în stare de conservare.
În urma verificărilor efectuate la fața locului, s-au constatat degradări semnificative ale închiderilor de sticlă și ale structurilor metalice, precum și infiltrații la nivelul învelitorii, generate atât de uzura fizică, cât și de lipsa lucrărilor curente de întreținere. Construcția nu mai este utilizată de mai mulți ani.
Conform expertizei tehnice nr. 5883 din 10.10.2025, elaborată de către Popa Ioan Project I.I., construcția analizată se încadrează în clasa de risc ridicat de prăbușire, fapt ce ne-a determinat să luăm măsuri în vederea desființării acesteia.
Desființarea construcției se va realiza în două etape succesive, după cum urmează:
· dezechiparea construcției;
· desființarea propriu-zisă a acesteia.
Proiectul de desființare include și lucrările necesare pentru refacerea terenului și aducerea acestuia la starea de teren liber de construcții.
Valoarea Devizului general estimat pentru desființarea construcției este de 204.040,65 lei (cu T.V.A.), respectiv 168.854,37 lei (fără T.V.A.), din care C+M = 136.855,46 lei (cu T.V.A.), respectiv 113.108,68 lei (fără T.V.A.).
Aprobarea în Consiliul Local a acestei documentații se fundamentează pe un set de acte normative, în funcție de regimul juridic al construcției și de necesitatea dezvoltării urbanistice, după cum urmează:
- conform prevederilor art. 44 alin. (1) din Legea nr. 273/2006 privind finanțele publice locale, „documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative”.
- conform prevederilor art. 10 alin. (4), lit. b) din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, „devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza documentație de avizare a lucrărilor de intervenții în cazul intervenției la construcția existentă se actualizează prin grija beneficiarului investiţiei/investitorului, ori de câte ori este necesar”, rezultând valoarea obiectivului de investiții.
- conform prevederilor art. 1 alin (1) din Legea nr. 50/1991 privind autorizarea executării lucrărilor de construcții republicată, cu modificările și completările ulterioare „executarea lucrărilor de construcții este permisă numai pe baza unei autorizații de construire sau de desființare, emisă în condițiile prezentei legi, la solicitarea titularului unui drept real asupra unui imobil - teren și/sau construcții - identificată prin număr cadastral”. 
După finalizarea lucrărilor de desființare a construcției, o comisie de inventariere și casare, numită prin Dispoziția Primarului Municipiului Brad, va proceda la inventarierea, sortarea și clasificarea tuturor materialelor rezultate.
 Materialele identificate ca fiind în stare bună sau care prezintă utilitate tehnică vor fi reutilizate de către serviciile de specialitate ale Municipiului Brad pentru lucrări de întreținere și reparații la alte obiective din patrimoniul local.
 Materialele care nu pot fi reutilizate, dar care au valoare de piață (deșeuri metalice, sticlă, resturi de instalații etc.), vor fi valorificate prin operatori economici autorizați, în condițiile legii. Sumele rezultate din valorificare, după deducerea cheltuielilor aferente procesului, se fac venit la bugetul local al Municipiului Brad.
 Materialele care nu mai prezintă nicio utilitate și nu pot fi valorificate vor fi supuse procedurii de casare și eliminare definitivă, cu respectarea normelor de protecție a mediului și a legislației privind gestionarea deșeurilor din construcții.
 Scăderea din evidențele contabile a mijlocului fix „Seră Caldă” se va face în baza Procesului-verbal de recepție la terminarea lucrărilor de desființare și a Procesului-verbal de casare întocmit de către comisia de casare.
În conformitate cu prevederile art. 129 alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, ”(4) […] consiliul local […] aprobă, la propunerea primarului, documentațiile tehnico-economice pentru lucrările de investiții de interes local, în condițiile legii”.
În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice și a Devizului general pentru obiectivului de investiții "DESFIINȚARE SERĂ CALDĂ CU INSTALAȚII AFERENTE” și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare, ale art. 1 alin. (2) lit. c) pct. i), art. 10 alin. (4) lit. b) și art. 11 din Hotărârea de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art. 1 alin. (1) din Legea nr. 50/1991 privind autorizarea executării lucrărilor de construcţii, republicată cu modificările și completările ulterioare, ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

